Sergej Tolstov
<s>Sergej Pavlovič Tolstov (Sankt Petersburg, 1907 - Moskva, 1976) bio je rusko-sovjetski arheolog i etnograf.</s><s>Istakao je se na područima arheologije, povijesti primitivnih naroda, te antičke i srednjovjekovne historije naroda srednje Azije, istražujusti oblasti religije, društvenog sistema i probleme etnogeneze.</s>

<s>Život 
Rođen u Sankt Peterburgu 1907. godine kao sin kozačkog oficira, Pavla Sergejeviča Tolstova.</s><s>Tolstovi su imali dugu porodičnu povijest u ruskoj armiji te je Sergej dobio prvo obrazovanje u vojnim školama.</s>

<s>Od 1923. studirao je na Moskovskom državnom univerzitetu, gdje je diplomirao na etnološkom fakultetu 1930. godine .</s><s>Pohađao je istovremeno dva fakulteta: fizičko-matematički te historijsko-etnološki.</s>

<s>Između 1929. i 1936. bio je istraživač u Muzeju naroda Sovjetskog Saveza.</s><s>Studentsku praksu je 1935. obavio u Povolžju i u oazi Horezm među Turkmenima.</s><s>Godine 1937 vodio je arheološku i etnografsku ekspediciju s malom ekipom u Horezmu za Moskovski univerzitet, za koji pothvat je bio pokretač i prvi urednik.</s><s>Ekspedicijom će otkriti i pokrenuti istraživanje brojnih arheoloških spomenika Horezma, na primjer Toprak-kale, što će uroditi njegovim kasnije čuvenim djelom Drevni Khwarezm.</s><s>Tih godina je predložio klasifikaciju i datiranje arheoloških kultura, pokrivajući razdoblje od neolitika do srednjeg vijeka.</s><s>U to vrijeme (1939) je držao novostvorenu katedru etnologije predavajući kurs Historija naroda srednje Azije.</s><s>Godine 1942. je postigao doktorat historijskih nauka s temom disertacije Drevni Horezm.</s><s>Iste godine je imenovan za direktora Instituta za etnografiju Akademije znanosti SSSR-a, čime je postao najviše rangirani etnograf Sovjetskog Saveza.</s><s>Sljedeće godine je imenovan za dekana Historijskog fakulteta.</s>

<s>Aktivno je sudjelovao je u Drugom Svjetskom Ratu i za to je nagrađen državnom medaljom nakon rata.</s><s>Zatim su slijedile brojna državna i akademska priznanja i nagrade.</s>

<s>Godine 1953. je postao dopisni član Akademije nauka Sovjetskog Saveza u odsjeku za historijske nauke;</s>

<s>Nastavio je ekspedicije u Horezmu, uz pomoć stručnjaka za religiju drevnog Horezma, Jurja Rapoporta.</s>

<s>U posljednjem desetljeću života je izgubio radnu sposobnost zbog niza moždanih udara.</s><s>Preminuo je u Mosvki za vrijeme Brežnjeva (1976).</s><s>Pokopan je na groblju Kuncevo.</s><s>Ostavio je preko tristo akademskih radova.</s>

<s>Akademski put 
 1929-1936: istraživač za Muzej naroda Sovjetskog Saveza;
 1939-1951: katedra kao profesor etnologije;
 1942: doktorat;
 1942-1966: direktor Instituta za etnografiju Akademije znanosti SSSR-a;
 1943-1945: dekan Historijskog fakulteta;
 1950: počasni radnik znanosti i tehnologije Uzbekistanske SSR;
 1951: počasni djelatnik znanosti i tehnologije Tadžikistanske SSR; 
 1953: dopisni član Akademije nauka Sovjetskog Saveza u odsjeku za historijske nauke;
 1956: dopisni član Njemačke akademije znanosti;
 1957: zaslužni znanstvenik Kara-Kalpak ASSR;
 1969: vanjski član Njemačke akademije znanosti;</s>

<s>Djelo 
 Drevna kultura Uzbekistana (1943)
 Tragovima drevne horezmske civilizacije (1948)
 Drevni Horezm.</s><s>Iskustvo historijskih i arheoloških istraživanja (1948)</s>

<s>Nagrade i priznanja 
 1944 – Medalja «Za obranu Moskve»
 1945 – Medalja «Za pobjedu nad Njemačkom u Velikom domovinskom ratu 1941-1945.»
 1945 – Orden Crvene zastave rada
 1946 – Medalja «Za hrabar rad u Velikom domovinskom ratu 1941-1945.»
 1949 – Državna nagrada Sovjetskog Saveza za dugogodišnja istraživanja i za djelo Drevni Khorezm
 1957 – Orden Crvene zastave rada
 1975 – Ordenom prijateljstva naroda</s>

<s>Spoljašne veze 
 Profil na stranici Ruske Akademije Nauka.</s>

<s>Bilješke</s>

<s>Izvori</s>

<s>Bibliografija</s>

<s>Ruski istraživači</s>

